Ján zo Šarišských Sokoloviec

Ján zo Šarišských Sokoloviec ( alebo Tótsolymosi Apród János Kükülle; * 1320, Šarišské Sokolovce† 1393) bol katolícky kňaz a kronikár.

Život a dielo 
Na začiatku svojej kariéry bol verejným notárom na rôznych úsekoch kráľovskej kancelárie. Od počiatku 50. rokov 14. storočia zastával aj rôzne cirkevné úrady a obdržal množstvo benefícií, napríklad od roku 1352 bol kanonik lektor v Arade a Jágri, v roku 1353 majiteľ kanónie v Záhrebe i Stoličnom Belehrade a až do svojej smrti sedmohradský kanonik a arcikňaz vtedajšej Malokykulskej župy. Od roku 1358 bol ostrihomský kanonik, potom dvakrát vikár ostrihomského biskupa. Kráľ Ľudovít I. mu udelil mimoriadne vyznamenanie a roku 1358 ho menoval zvláštnym kaplánom a hlavným notárom svojho úradu. V 60. rokoch 14. storočia po presťahovaní na Vyšehrad v 25 kapitolách popísal neapolské výpravy svojho panovníka a po Ľudovítovej smrti napísal 30 kapitol o jeho cnostiach. Životopis kráľa Ľudovíta I. doplnil dielom zaznamenaným pod názvom Chronicon de Ludovico rege, čo bol prvý svetský životopis v stredovekej uhorskej literatúre. Tento text sa stal neskôr súčasťou Budínskej kroniky, Dubnickej kroniky a kroniky Jána z Turca.

Literatúra

Zdroj 

Kronikári
Narodenia v 1320
Osobnosti zo Šarišských Sokoloviec
Slovenskí notári
Slovenskí kňazi
Slovenskí kronikári
Úmrtia v 1393